Public procurement notice: Contract Notice
Published: 2021-09-13
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33100000
Submission deadline: 2021-10-08
Award criteria: The most economic tender

Technical requirements: Hankinnan kohteena ovat HUSLABin sekä Itä-Suomen laboratoriokeskuksen liikelaitoskuntayhtymän (ISLAB) yksiköiden käyttöön tulevat täysautomaattiset nukleiinihappojen analysointilaitteistot sekä laitteiden tarvikkeiden hankinta. Laitteistoja hankitaan yksiköiden käyttöön seuraavasti: Kaksi nelipaikkaista laitteistoa tulee HUSLABin käyttöön. Neljä kaksipaikkaista laitteistoa tulee ISLABin käyttöön (2 kappaletta Kuopioon, 1 kappale Joensuuhun ja 1 kappale Mikkeliin). Kaikki hankinnat suoritetaan vuoden 2021 aikana. HUSLABin yksiköiden käyttöön tulevissa täysautomaattisten nukleiinihappojen analysointilaitteistoissa laitteen moduuleja tulee olla neljä (4) kappaletta. ISLABin yksiköiden käyttöön tulevissa nukleiinihappojen eristys- ja analysointilaitteissa laitteen moduuleja tulee olla kaksi (2) kappaletta.
Hankintaan sisältyy optiomahdollisuus (ks. kohta II.2.2.11). Tarjoaja sitoutuu toimittamaan optiona olevat laitteistot samalla hinnalla ja samoilla ehdoilla, kuin varsinaiset hankinnan kohteena olevat laitteistot.
Hankinnan kohteena olevien laitteiden hankinnan tarkoituksena on positiivisten veriviljelyiden, sekä likvor- ja hengitystienäytteiden nopea PCR-diagnostiikka suoraan näytteestä HUSLABin ja ISLABin yksiköille. Hankintaan liittyy laitesidonnaisten reagenssien kilpailutus veriviljelyiden tunnistukseen ja respiratoristen-, keskushermosto-, ja ulostepatogeenien tunnistukseen hankittavilla laitteistoilla. Testien tulee olla CE IVD-merkittyjä sekä laitevalmistajan hyväksymiä testejä. Testihinnan tulee sisältää testin tekemiseen tarvittavat testikitit, reagenssit, testikohtaiset ohjelmistot, toimituskulut ja tuotetuen.
Hankinnan kohteena olevien nukleiinihappojen analysointilaitteistojen tulee olla täysautomaatteja ja soveltua pikapäivystysdiagnostiikkaan. Täysautomaattisten nukleiinihappojen analysointilaitteistojen tulee mahdollistaa lähtömateriaaleina olevien veriviljely-, ylähengitystie-, selkäydinneste- ja ulostenäytteiden eristyksen ja analysoinnin. Hankinnan kohteena olevan laitteiston tulee mahdollistaa kaikkien edellä esitettyjen lähtömateriaalien käsittely. Lisäksi hankinnan kohteena olevan laitteen tulee mahdollistaa bakteerien, virusten, hiivan, loisten ja mikrobilääkeresistenttien geenien samanaikainen testaus.
Edellä esitetyn laitehankinnan lisäksi hankinnan kohteena on täysautomaattisten nukleiinihappojen analysointilaitteistojen käyttämiseen tarvittavat testikasetit. Hankinnan kohteena olevien testikasettien tulee olla yhteensopivia nimenomaisesti Toimittajan tarjouksen mukaisten nukleiinihappojen eristys- ja analysointilaitteistojen kanssa. Hankinnan kohteena olevia näytekasetteja hankitaan Hankintayksikön tarpeen mukaisesti. Hankintayksiköiden vuosittaiset näytemäärät ovat arviolta:
Edellä esitetyt vuosittaiset näytemäärät ovat ainoastaan arvioita, eikä Hankintayksiköt sitoudu arvioitujen näytemäärien mukaiseen tilaukseen. Mahdollista on siis esimerkiksi, että jokin yksikkö/yksiköt ei hanki jotakin näytekasettia lainkaan tai että näytekasetteja hankitaan arvioita enemmän.
Hankintamenettelyn lopputuloksena valitaan yksi (1) Toimittaja, jonka kanssa tehdään toistaiseksi voimassa oleva hankintasopimus. Hankinnan kohteena olevien täysautomaattisten nukleiinihappojen  analysointilaitteistojen tulee olla toimitettuna ja laskutettuna vuoden 2021 aikana. Tarkemmasta toimitusaikataulusta sovitaan myöhemmin Tilaajan ja Toimittajan välillä.
Hankintaan sisältyy lisäksi optiona yhteensä kolme (3) kaksi (2) moduulista laitteistoa: Kaksi (2 kpl) laitteistoista tulee HUSLAB:n Kymenlaaksoon ja Lappeenrantaan ja yksi (1) 1 laitteista ISLABiin Savonlinnaan (mikäli Savonlinnan optio toteutetaan, sen on oltava mahdollista vuoden 2021 aikana).